РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 12

от заседание на Комисия ”Професионална квалификация и 
информационни технологии”,
проведено на 15.05.2019 г.

Днес, 15.05.2019 г. /сряда/ от 15:30 часа се проведе заседание на Kомисия “Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА-отсъства
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ-отсъства	

На заседанието присъстваха експертните сътрудници на комисията: инж. Светослав Неделчев – директор на дирекция „ИТСС“ и инж. Мирослава Чирпъкова - началник отдел „ИО“.

		1.ОТНОСНО: Предложение за законодателни промени във връзка с електронното управление, изпратени за изразяване на становище с извлечение от пр. № 10/22.04.2019 г. от заседание на Комисия по правни въпроси към Пленума на ВСС.
			За да определи оптималния срок, КПКИТ, анализира следните обстоятелства и факти имащи отношения към същия.
	Висшият съдебен съвет изпълнява проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата”, финансиран по Договор за предоставяне на безвъзмездна финансова помощ № BG05SFOP001-3.001-0001-C01/26.08.2016 г. (ДПБФП), процедура BG05SFOP001-3.001 по Приоритетна ос № 3 „Прозрачна и ефективна съдебна система“, Оперативна програма „Добро управление” 2014-2020 (ОПДУ), съфинансирана от Европейския съюз чрез Европейския социален фонд.
	Част от същинските дейности в обхвата на проекта са:
	- разработване на модел за оптимизиране на съдебната карта на българските съдилища и прокуратури (Дейност 1 на проекта);
	- разработване на предложения за описание, анализ и оптимизация и реинженеринг на работните процеси, свързани с разглеждането на дела от съдилищата в единен модел на процесите“ (Дейност 2 от проекта);
	- разработване на Единна информационна система на съдилищата (ЕИСС)-(Дейност 3 на проекта);
	Конкретно предвидената дейност за разработване Единна информационна система на съдилищата (ЕИСС) е важен елемент за съществуването и функционирането на електронното правосъдие. ЕИСС ще осигури адекватно, оптимизирано и надеждно управление на делата по електронен път с осигуряване на необходимата информационна сигурност за защита на информацията, обработвана и обменяна от органите на съдебната власт. Също така ще позволи поддържането и съхранението на електронните дела по начин, който не позволява случайното или умишленото незаконосъобразно унищожаване на данни и недопускане на неправомерен достъп, изменение или разпространение.
	С разработването на единна информационна система на съдилищата и внедряването ѝ във всички съдилища (с изключение на административните) и произтичащите от това особености, ще се даде възможност за качествено управление на дела по електронен път, значително оптимизиране работата на органа на съдебната власт и продължаване на стъпките към реализацията на ефективно електронно правосъдие, при спазване на основните принципи за достъпност, прозрачност, еднократно събиране на данните, защита на личните данни, повишаване на бързината и качеството на обслужване, както и улеснен достъп до обществена информация.
	След проведена успешна процедура за избор на изпълнител с предмет „Разработване на единна информационна система на съдилищата“- АОП 00833-2018-12, открита на 30.08.2018 г., на 03.12.2018 г. в  Профил на купувача в сайта на Висш съдебен съвет е публикувано решение за класиране и определяне на изпълнител на обществената поръчка. В законовия срок не е обжалвано решението за класиране и определяне на изпълнител. На 16.01.2019 г. е сключен договор за изпълнение на поръчката с класирания на първо място участник в процедурата „Информационно обслужване“ АД.
	Срокът на договора за изпълнение, който влиза в сила от датата му на подписване е 15 (петнадесет) месеца за разработване, тестване, пилотно внедряване на системата, внедряване на ЕИСС във всички съдилища и ВКС с изключение на административните и обучение на потребителите. Договора включва изпълнението на следните дейности: 
	- Дейност 2 - „Разработване на предложения за описание, анализ и оптимизация и реинженеринг на работните процеси, свързани с разглеждането на дела от съдилищата в единен модел на процесите“, в която се включват:  Дейност 2.1. „Детайлизиране функционалния обхват на ЕИСС“, Дейност 2.2.„Анализ на процедурите и работните процеси, свързани с управлението на дела на ниво районен, окръжен,  апелативен и върховен касационен съд и връзката между тях“, Дейност 2.3. „Идентифициране на необходимостта, възможностите и вида на обменяната информация за целите на интеграцията между ЕИСС и други системи в рамките на съдебната система или държавната администрация“, Дейност 2.4. „Реинженеринг на процесите“.
	Съществената част от договора е Дейност 3 - „Разработване и внедряване на Единна информационна система на съдилищата“, в която се включват: Дейност 3.1. „Разработка на ЕИСС“, Дейност 3.2. „Пилотно внедряване на ЕИСС“, „Внедряване на ЕИСС във всички съдилища без административните“ и  Дейност 3.4. „Обучение за потребителите и ИТ експерти за работа с ЕИСС“.
	Съгласно актуализирания план-график за изпълнение на дейностите по договора, одобрен от Възложителя на 30.04.2019 г., самата разработка на Единна информационна система на съдилищата (Д3.1) трябва да приключи на 06.12.2019 г., след което предстои приемане от страна на Възложителя, а самото внедряване трябва да приключи на 15.04.2020 г., ако няма забавяния от страна на Изпълнителя или Възложителя, или искане за удължаване.

Комисия “Професионална квалификация и
информационни технологии”
Р Е Ш И :

1.1. Изразява становище с оглед изпратено извлечение от Комисия по правни въпроси към Пленума на ВСС от пр. № 10/22.04.2019 г., т. 5, относно необходимостта от удължаване на посочените срокове до 31.12.2020 г.
	1.2. Изпраща решението по т. 1.1. на Комисия по правни въпроси, по компетентност и за изготвяне на предложение до Пленума на ВСС.

	2.ОТНОСНО: Писмо от членовете на Фейсбук общността на българските адвокати (ФОБА) относно въпроси свързани с получаване на информация по електронен път.

Комисия “Професионална квалификация и
информационни технологии”
Р Е Ш И :

2.1. Изпраща писмото от членовете на Фейсбук общността на българските адвокати (ФОБА) на г-жа Олга Керелска – член на ВСС и ръководител на проект „Доразвитие и централизиране на порталите в СП за достъп на граждани до информация, е-услуги и е-правосъдие“, по компетентност. 

3.ОТНОСНО: Отговор от административния ръководител на Окръжен съд – Шумен в изпълнение на решение на К“ПКИТ“ по протокол № 10/18.04.2019 г., т. 4.

Комисия “Професионална квалификация и
информационни технологии”
Р Е Ш И :

3.1. Приема за сведение отговорът от административния ръководител на Окръжен съд – Шумен.

	4.ОТНОСНО: Искане от административния ръководител на Районен съд – Несебър за осигуряване на средства за закупуване на 2 броя скенери.
	
Комисия “Професионална квалификация и
информационни технологии”
Р Е Ш И :

	4.1. Искането от административния ръководител на Районен съд – Несебър за осигуряване на средства за закупуване на 2 броя скенери на обща стойност 3 180,00 лв. с ДДС е целесъобразно.
	4.2. Изпраща решението по т. 4.1 ведно с мотивиран доклад на Комисия „Бюджет и финанси" към Пленума на ВСС, по компетентност.

5.ОТНОСНО: Искане от административния ръководител на Районен съд – Видин за осигуряване на средства за 1 брой климатик за сървърно помещение.  

Комисия “Професионална квалификация и
информационни технологии”
Р Е Ш И :

5.1. Искането от административния ръководител на Районен съд – Видин за осигуряване на средства за закупуване на 1 брой климатик на стойност 998,00 лв. с ДДС е целесъобразно.
	5.2. Изпраща решението по т. 5.1 ведно с мотивиран доклад на Комисия „Бюджет и финанси" към Пленума на ВСС, по компетентност.

Допълнителни точки:

	6.ОТНОСНО: Искане от съдия Екатерина Николова от Районен съд – Благоевград за предоставяне на техника за провеждане на видеоконферентна връзка по НОХД № 13/2019 г.

Комисия “Професионална квалификация и
информационни технологии”
Р Е Ш И :

6.1. Указва на административния ръководител на Районен съд – Благоевград да отправи ново искане до административния ръководител на Апелативен съд – София за използване на  техника за провеждане на видеоконферентна връзка, съгласно решение на КПКИТ по протокол №1/24.01.2019 г. т. 5.4. и т. 5.5. 
	6.2. Да се уведоми административният ръководител на Апелативен съд – София за решението на КПКИТ с копие от писмото до административния ръководител на Районен съд – Благоевград.
 	6.3. За предприетите действия и резултатите по т.6.1 и т.6.2 административните ръководители на Апелативен съд - София и Районен съд -Благоевград незабавно да уведомят Комисията.

7.ОТНОСНО: Извънгаранционна поддръжка на Централизирана система за случайно разпределение на делата.
	В изпълнение на решение на Комисията по протокол № 4/28.02.2019 г., т.13.1, в раздел „Профил на купувача“ в сайта на  ВСС на 21.03.2019 г. е публикувана обява с предмет „Извършване на извънгаранционна поддръжка на централизирана система за случайно разпределение на дела“. В указания срок за набиране на оферти до 04.04.2019 г. е постъпила една оферта.
	С решение на Комисията по протокол № 9/11.04.2019 г., т. 4 е удължен срока на публикуваната обява за набиране на оферти и е определен нов срок – 19 април 2019 г. След изтичане на удължения срок няма постъпили нови оферти. Също така се констатира несъответствия при публикуването в профила на купувача в сайта на ВСС, а именно за „Тип поръчка“ е посочено  пазарна консултация, а решението на Комисията по протокол № 4/28.02.2019 г., т.13.1 е „13.1. Да се публикува обявление за набиране на оферти за извършване на извънгаранционна поддръжка на Централизираната система за случайно разпределение на делата в раздел „Профил на купувача“ на интернет страницата на ВСС.“, поради което
	
Комисия “Професионална квалификация и
информационни технологии”
Р Е Ш И :

7.1. Да продължи набирането на оферти за извършване на извънгаранционна поддръжка на Централизираната система за случайно разпределение на делата в раздел „Профил на купувача“ на интернет сайта на ВСС. 
	7.2. Във връзка с продължилата във времето процедура изпраща решението по т.7.1 на дирекция „Правна“ с оглед преценка относно приложимия ред и съответно възлагане на обществената поръчка, във възможно най-кратки срокове.

ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /п/

КАЛИНА ЧАПКЪНОВА